stanford-oval/wikipedia huggingface dataset:
ฉากแท่นบูชาเมรอด

| ฉากแท่นบูชาเมรอด |
| --- | --- |

ศิลปิน: โรเบิร์ต กัมปิน 
ปี: ค.ศ. 1425 - ค.ศ. 1428
ประเภท: จิตรกรรมแผง
สถานที่: พิพิธภัณฑ์เมโทรโปลิตัน, นครนิวยอร์ก
ฉากแท่นบูชาเมรอด (อังกฤษ: Mérode Altarpiece) หรือ ฉากแท่นบูชาการประกาศของเทพ (Annunciation Altarpiece) เป็นจิตรกรรมแผงที่เขียนโดยโรเบิร์ต กัมปิน จิตรกรสมัยศิลปะเนเธอร์แลนด์เริ่มแรก ปัจจุบันตั้งแสดงอยู่ที่พิพิธภัณฑ์เมโทรโปลิตัน นครนิวยอร์ก สหรัฐอเมริกา
โรเบิร์ต กัมปินเขียนภาพ "ฉากแท่นบูชาเมรอด" ระหว่างปี ค.ศ. 1425 ถึงปี ค.ศ. 1428 แต่บ้างก็เชื่อว่าเขียนโดยผู้ติดตามหรือเป็นงานก๊อบปี้จากงานดั้งเดิมของกัมปิน ในปัจจุบันพิพิธภัณฑ์เมโทรโปลิตันให้คำบรรยายภาพนี้ว่าเขียนโดย "โรเบิร์ต กัมปิน และผู้ช่วย"  "ฉากแท่นบูชาเมรอด" ถือกันว่าเป็นภาพเขียนที่งดงามที่สุดของสมัยเนเธอร์แลนด์เริ่มแรกในนิวยอร์กและในทวีปอเมริกาเหนือ จนกระทั่งการมาถึงของภาพ "การประกาศของเทพ" โดยยัน ฟัน ไอก์  "ฉากแท่นบูชาเมรอด" กลายเป็นงานเขียนที่มีชื่อที่สุดของฟัน ไอก์ ที่อาจจะเป็นเพราะฟัน ไอก์ใช้สร้างเหตุการณ์ให้เกิดขึ้นภายในที่อยู่อาศัยโดยมีภูมิทัศน์เมืองลิบ ๆ ที่เห็นจากหน้าต่าง
เนื้อหาของภาพ

| --- | --- |

แผงกลาง - นิวยอร์ก : แผงกลาง - บรัสเซลส์ 
"ฉากแท่นบูชาเมรอด" เป็นบานพับภาพที่ประกอบด้วยแผงสามแผงที่อาจจะได้รับจ้างสร้างสำหรับเป็นใช้ส่วนตัวเพราะมีขนาดค่อนข้างเล็ก ภาพเหมือนผู้อุทิศอยู่บนแผงซ้าย ถัดไปเป็นภาพผู้อุทิศสตรีที่มีสาวใช้อยู่ข้างหลังที่สันนิษฐานว่าเป็นส่วนที่มาเขียนเพิ่มภายหลังโดยจิตรกรคนอื่น ซึ่งอาจจะเขียนหลังจากผู้อุทิศแต่งงาน ผู้อุทิศดูเป็นผู้เป็นชนชั้นกลางจากเมเคอเลิน (Mechelen) ที่มีหลักฐานบันทึกในตูร์แน (Tournai) ในปี ค.ศ. 1427 จากตราประจำตระกูลบนหน้าต่างประดับกระจกสีบนแผงกลางของภาพ แผงกลางเป็นภาพการประกาศของเทพ โดยมีร่างเล็ก ๆ ของพระเยซูถือกางเขนลอยลงยังเวอร์จินแมรีซึ่งเป็นสัญลักษณ์ของการตั้งครรภ์โดยการกระทำของพระเจ้า ทางแผงขวาเป็นภาพของนักบุญโยเซฟ ที่กำลังทำงานไม้ง่วนอยู่ ซึ่งเป็นภาพที่ไม่ไคร่เห็นบ่อยนัก และสิ่งที่แปลกอีกอย่างหนึ่งคือตามพระคัมภีร์แล้ว นักบุญโยเซฟและเวอร์จินแมรีไม่ได้แต่งงานกันจนกระทั่งหลังจากการประกาศของเทพ แต่ในภาพนี้ดูราวกับว่าสองคนอยู่ด้วยกันแล้ว
งานเขียนนี้ตั้งแสดงอยู่ในเดอะคลอยสเตอส์ (The Cloisters) ที่เป็นสาขาหนึ่งของพิพิธภัณฑ์เมโทรโปลิตันสำหรับแสดงศิลปะจากยุคกลาง แต่แผงกลางมีอีกฉบับหนึ่งที่อยู่ที่บรัสเซลส์ซึ่งงานจะเป็นงานฉบับดั้งเดิมของกัมปิน เดิมงานเขียนเป็นของตระกูลอาเรินแบร์คและตระกูลเมรอด (เจ้านายชาวเบลเยียม) ก่อนที่จะมาขายในตลาดศิลปะ
สัญลักษณ์

รูปสัญลักษณ์ภายในภาพเป็นสัญลักษณ์ทางศาสนาต่าง ๆ แต่ความหมายของแต่ละอย่างก็ยังเป็นที่ถกเถียงกัน นักประวัติศาสตร์ศิลปะชาวอเมริกันไมเออร์ ชาพีโร (Meyer Schapiro) เป็นผู้ริเริ่มการศึกษาสัญลักษณ์ของกับดักหนู  และต่อมานักประวัติศาสตร์ศิลปะชาวเยอรมันเออร์วิน พานอฟสกี มาเพิ่มเติมการวิจัยต่อที่รวมทั้งรายละเอียดต่าง ๆ เช่นเครื่องเรือน ข้อถกเถียงที่คล้ายคลึงกันนี้เป็นข้อถกเถียงทั่วไปสำหรับจิตรกรรมเนเธอร์แลนด์เริ่มแรก และรายละเอียดของสัญลักษณ์บางอย่างที่พบในภาพนี้ที่ปรากฏเป็นครั้งแรก ต่อมาก็พบในภาพการประกาศของเทพโดยจิตรกรคนอื่น ๆ
หนังสือบนโต๊ะและอ่างพิสซีนาในฉากหลัง
แจกันดอกลิลลี
สิงโตบนพนักเก้าอี้
ชายส่งข่าว
กับดักหนูนอกหน้าต่าง
ม้วนหนังสือและหนังสือบนโต๊ะหน้าเวอร์จินแมรีเป็นสัญลักษณ์ของพันธสัญญาเดิมและพันธสัญญาใหม่ และบทบาทของแมรีและพระเยซูเป็นการทำให้คำพยากรณ์ในอดีตกลายมาเป็นความจริง ดอกลิลีในแจกันบนโต๊ะเป็นสัญลักษณ์ของความเป็นพรหมจารีของแมรี สิงโตที่ตกแต่งบนแขนเก้าอี้อาจจะเป็นเป็นเครื่องหมายที่ระบุความสำคัญของที่นั่ง ที่อาจจะเป็นสัญลักษณ์ของบัลลังก์แห่งปัญญา (Throne of Wisdom) หรือบัลลังก์ของโซโลมอน ซึ่งพบในภาพเขียนอื่น ๆ ไม่ว่าจะเป็นภาพเขียนทางศาสนาหรือไม่เช่นใน "ภาพเหมือนอาร์นอลฟีนี" (Arnolfini Portrait) ของฟัน ไอก์ การจัดที่สำหรับซักล้างทางด้านหลังของภาพเป็นการจัดที่แปลกกว่าการตกแต่งภายในโดยทั่วไปที่อาจจะเกี่ยวข้องกับการมีอ่างพิสซีนา (piscina) สำหรับนักบวชล้างมือระหว่างพิธีมิสซา โต๊ะสิบหกเหลี่ยมอาจจะหมายถึงประกาศกฮีบรูสิบหกคน และโดยทั่วไปแล้วโต๊ะจะหมายถึงแท่นบูชา โดยมีผู้ทำพิธีเป็นเทวดาเกเบรียลที่แต่งตัวอย่างนักบวช ภาพเขียนนี้ก็เช่นเดียวกับภาพ "การประกาศของเทพ" ของยัน ฟัน ไอก์ ที่เต็มไปด้วยสัญลักษณ์ต่าง ๆ ที่ซับซ้อนที่แสดงความสัมพันธ์ระหว่างการประกาศของเทวดาเกเบรียลกับพิธีมิสซาของศีลศักดิ์สิทธิ์ (Sacraments) ของศีลมหาสนิท (Eucharist)  แมรีนั่งบนพื้นเพื่อเป็นการแสดงความถ่อมตัว รอยพับบนเสื้อตรงเข่าเล่นกับแสงที่ดูเหมือนดวงดาวที่อาจจะเป็นนัยเปรียบเทียบว่าพระองค์เป็นดาราแห่งดารา
บนแผงขวาเป็นภาพนักบุญโยเซฟผู้เป็นช่างไม้กำลังสร้างกับดักหนูซึ่งเป็นสัญลักษณ์ของการดักและการทำลายปีศาจของพระเยซู ที่เป็นอุปมาที่นักบุญออกัสตินแห่งฮิปโปใช้สามครั้ง: "กางเขนของพระองค์คือกับดักของปีศาจ; เหยื่อที่ถูกจับได้คือความตายของพระองค์"  ถ้าดูอีกมุมมองหนึ่งนักบุญโยเซฟก็อาจจะกำลังทำเครื่องมือทำเหล้าองุ่นที่ใช้กันในสมัยนั้นซึ่งเป็นสัญลักษณ์ของเหล้าองุ่นสำหรับศีลมหาสนิทและสัญลักษณ์ของพระทรมานของพระเยซู สัญลักษณ์ของกับดักหนูอาจจะอยู่นอกหน้าต่างของนักบุญโยเซฟด้วยก็ได้ ที่บางคนเห็นกับดักจากหน้าต่างซึ่งก็เป็นสัญลักษณ์เดียวกันที่เป็นการใช้พระเยซูเป็นเหยื่อในการจับซาตาน ตัวอย่างนี้หายากในภาพเขียนอื่นแต่ก็พอมีให้เห็นอยู่บ้าง
ดูเพิ่ม

ชีวิตของพระแม่มารี
จิตรกรรมแผง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฉากแท่นบูชาเมรอด
ฉากแท่นบูชาเมรอดที่ พิพิธภัณฑ์ศิลปะเว็บ
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ข้ามเวลามาเซฟเมน

| ข้ามเวลามาเซฟเมน |
| --- | --- |

ฮันกึล: 선재 업고 튀어
ความหมายตามตัวอักษร: Runaway with Sun-jae on Piggyback
อาร์อาร์: Seonjae eopgo twieo 
 
แนว:   ข้ามเวลา  แฟนตาซี  โรแมนติก  ไซไฟ 
พัฒนาโดย: CJ ENM Studios
เค้าโครงจาก: Tomorrow's Best โดย Kim Bbang
บทประพันธ์: อี ชี-อึน
กำกับโดย:   คิม แท-ยอบ  ยุน จง-โฮ 
แสดงนำ: บยอน อู-ซ็อก คิม ฮเย-ยุน อี ซึง-ฮยอบ ซง กอน-ฮี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
กล้อง: กล้องตัวเดียว
บริษัทผู้ผลิต: Bon Factory
ออกอากาศ
สถานีโทรทัศน์: ทีวีเอ็น
ออกอากาศ: 8 เมษายน ค.ศ. 2024 (2024-04-08) – 28 พฤษภาคม ค.ศ. 2024 (2024-05-28)
ข้ามเวลามาเซฟเมน (เกาหลี: 선재 업고 튀어;อังกฤษ: Lovely Runner) เป็นละครทางโทรทัศน์ของเกาหลีใต้กำกับโดยยุน จง-โฮ และคิม แท-ยอบ บทประพันธ์โดย
อี ชี-อึน เขียนโดยคิมบัง และวาดภาพโดย ดุงดุง และนำแสดงโดยบยอน อู-ซ็อก,คิม ฮเย-ยุน,อี ซึง-ฮยอบ และซง กอน-ฮีสร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยมีกำหนดฉายใน วันที่ 8 เมษายน 2024 ในช่วงเวลาวันจันทร์และวันอังคารทางช่องทีวีเอ็น(เวลามาตรฐานเกาหลี)
เรื่องย่อ

ซีรีส์ติดตามการเดินทางของอิมซล (คิม ฮเย-ยุน) แฟนตัวยงของไอดอลรยูซอนแจ (บยอน อู-ซ็อก) ที่เสียชีวิตในอุบัติเหตุที่น่าเศร้า คืนแห่งโชคชะตาคืนหนึ่ง ขณะที่อิมโซลคร่ำครวญถึงการจากไปของซุนแจก่อนวัยอันควร เธอก็บังเอิญไปพบกับนาฬิกาพก ลึกลับ เรือนหนึ่งที่ทำให้เธอย้อนเวลากลับไปเมื่อ 15 ปีก่อนอย่างอธิบายไม่ได้ ซึ่งทั้งคู่ยังเด็กและอายุเพียง 19 ปีเท่านั้น เมื่อตระหนักถึงโอกาสที่ได้รับ เธอจึงเริ่มปฏิบัติภารกิจเพื่อเปลี่ยนแปลงเหตุการณ์และช่วยชีวิตซอนแจ
นักแสดง > นักแสดงหลัก

คิม ฮเย-ยุน รับบทเป็น อิมซล
บยอน อู-ซ็อก รับบทเป็น รยู ซอน-แจ
อี ซึง-ฮยอก รับบทเป็น เบค อิน-ฮยอก
นักแสดง > นักแสดงสมทบ

ซง กอน-ฮี รับบทเป็น คิม แท-ซอง
ยัง-ฮยอก รับบทเป็น เจย์
ซง จี-โฮ รับบทเป็น อิมกึม
จุง ยอง-จู รับบทเป็น พัก บก-ซุน
ซอง บยอง-ซุก รับบทเป็น จอง มัล-จา
ซอ เฮ-วอน รับบทเป็น อี ฮยอน-จู
คิม วอน-เเฮ รับบทเป็น รยู กึน-ด็อก
อัน ซัง-อู รับบทเป็น ซีอีโอ คิม
อี อิล-จุน รับบทเป็น พัก ดง-ซ็อก
มุน ยง-ซ็อก รับบทเป็น ฮยอนซู
จอง ยอง-จู รับบทเป็น พัก บก-ซุน
ซอง บย็อง-ซุก รับบทเป็น ชุง มัน-จา
ซอ เฮ-วอน รับบทเป็น อี ฮยอน-จู
นักแสดง > คนอื่น

โก แท-จิน รับบทเป็น ชเว จอง-ฮุน
จอง ยง-ฮี รับบทเป็น โค้ชอัน
โอ เซ-ยอง รับบทเป็น โช กา-ฮยอน
คิม ฮวี-กยู รับบทเป็น ชเว ฮยอน-กู
อี ชอล-วู คิม ฮยอง-กู
พัก ยุน-ฮี รับบทเป็น นักสืบคิม
คิม ฮวี-กยู รับบทเป็น ชา ยี-ซึล
นักแสดง > นักแสดงรับเชิญ

พัก แท-ฮวาน รับบทเป็น ตัวเขาเอง
ควอน ยูริ รับบทเป็น ตัวเธอเอง
ฮัน ซึง-ยอน รับบทเป็น ดีเจวิทยุ
อี ซู-จี รับบทเป็น Heavenly Granny
การผลิต > การพัฒนา

ซีรีส์นี้เดิมตีพิมพ์เป็นนวนิยายบนเว็บบนKakaoPageระหว่างเดือนกรกฎาคมถึงกันยายน 2020 เขียนโดย คิมบัง ต่อมาได้รับการดัดแปลงเป็นเว็บตูนโดยนักวาดภาพประกอบ ดุง ดุง ซึ่งวางจำหน่ายในเดือนกันยายน ค.ศ. 2021
กำกับโดย ยุน จง-โฮ ผู้ร่วมกำกับผลงานยอดนิยมอื่นๆ เช่นก็อบลิน คำสาปรักผู้พิทักษ์วิญญาณ (2016–2017), My Holo Love (2020) และFlower of Evil (2020) เขียนโดย อี ชี-อึน ซึ่งเป็นที่รู้จักดีจากผลงานTrue Beauty(2020–2021)
การผลิต > การคัดนักแสดง

เมื่อวันที่ 28 มีนาคม พ.ศ. 2566 มีรายงานระบุว่าคิม ฮเย-ยุนและบยอน อู-ซ็อกอยู่ระหว่างการพูดคุยและพิจารณาเพื่อที่จะรับบทบาทหลัก ต่อมาพวกเขาได้รับการยืนยันในวันที่ 19กรกฎาคมโดยทีมงานผู้ผลิตของทีวีเอ็น  ในวันที่ 27 กรกฎาคมซง กอน-ฮีก็ได้รับการยืนยันให้ร่วมแสดงร่วมกับคิมและบยอนด้วย ในวันเดียวกันนั้น มีรายงานที่เน้นว่าอี ซึง-ฮยอบกำลังหารือเรื่องการแสดงในละครเรื่องนี้ และต้นสังกัดของเขายืนยันการเข้าร่วมของเขาในวันที่ 31 กรกฎาคม ในวันต่อมา มีรายงานว่า ยางฮยอกก็จะร่วมแสดงด้วย
การผลิต > กำลังถ่ายทำ

การถ่ายทำเริ่มในช่วงครึ่งหลังของปี 2023
เพลงประกอบ > Part 1

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Sudden Shower" (소나기) | Han Sung-ho | Han Sung-ho Park Soo-suk | Eclipse | 3:53 |
| 2. | "Run Run" | Jeong Jin-wook | Yipro | Eclipse | 3:34 |
| 3. | "You & I" | Kim Min Taylor | Kim Min Taylor | Eclipse | 2:49 |
| 4. | "No Fate" (만날테니까) | San Yoon | Vendurs | Eclipse | 2:47 |
| 5. | "Sudden Shower" (소나기;Inst.) |   | Han Sung-ho Park Soo-suk |   | 3:53 |
| 6. | "Run Run" (Inst.) |   | Yipro |   | 3:34 |
| 7. | "You & I" (Inst.) |   | Kim Min Taylor |   | 2:49 |
| 8. | "No Fate" (만날테니까; Inst.) |   | Vendurs |   | 2:47 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 26:10 |
เพลงประกอบ > Part 2

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Star" | Jeong Koo-hyun Aseul | Jeong Koo-hyun | N.Flying | 3:38 |
| 2. | "Star" (Inst.) |   | Jeong Koo-hyun |   | 3:38 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:16 |
เพลงประกอบ > Part 3

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Like A Dream" (꿈결같아서) | Jeong Koo-hyun Aseul | Jeong Koo-hyun | Minnie | 4:09 |
| 2. | "Like A Dream" (꿈결같아서; Inst.) |   | Jeong Koo-hyun |   | 4:09 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:18 |
การออกอากาศ

เดิมซีรีส์นี้มีกำหนดออกอากาศในช่วงครึ่งหลังของปี 2023 และ ครึ่งแรกของปี 2024 เนื่องจากการเปลี่ยนแปลงรายการในวันจันทร์และวันอังคารของทีวีเอ็น
ในระหว่าง การประชุม ซีเจ อีเอ็นเอ็ม และ Meet & Grow ในวันที่ 18 มกราคม 2024 ทีวีเอ็นเผยอย่างเป็นทางการว่าการฉายรอบปฐมทัศน์มีกำหนดฉายในเดือนเมษายน
แหล่งข้อมูลอื่น

ข้ามเวลามาเซฟเมน ที่อินเทอร์เน็ตมูวีเดตาเบส
ข้ามเวลามาเซฟเมน ที่ฮันซีเนมา
Lovely Runner on KakaoPage
1 2 3 4
ณ ที่นั่นเรารักกัน

| ณ ที่นั่นเรารักกัน |
| --- | --- |
ใบปิดอย่างเป็นทางการ
กำกับ: วูดดี อัลเลน
เขียนบท: วูดดี อัลเลน
อำนวยการสร้าง:   Letty Aronson  Stephen Tenenbaum  Edward Walson 
นักแสดงนำ:   เจสซี ไอเซนเบิร์ก  คริสเตน สจ๊วต  สตีฟ คาเรล  เบลก ไลฟ์ลี  พาร์กเกอร์ โพซี  จีนนี เบอร์ลิน  คอรีย์ สโตลล์  เคน สตอตต์ 
ผู้บรรยาย: วูดดี อัลเลน
กำกับภาพ: วิตโตรีโอ สโทราโร
ตัดต่อ: อลิซา เลปเซลเตอร์
บริษัทผู้สร้าง:   กราวิเยร์โปรดักชันส์  เปร์ดิโดโปรดักชันส์  ฟิล์มเนชันเอนเตอร์เทนเมนต์  
ผู้จัดจำหน่าย:   แอมะซอนสตูดิโอส์  ไลออนส์เกต 
วันฉาย: 11 พฤษภาคม ค.ศ. 2016 (กาน)  15 กรกฎาคม ค.ศ. 2016 (สหรัฐ)
ความยาว: 96 นาที
ประเทศ: สหรัฐ
ภาษา: อังกฤษ
ทุนสร้าง: 30 ล้านดอลลาร์สหรัฐ
ทำเงิน: 43.8 ล้านดอลลาร์สหรัฐ
ณ ที่นั่นเรารักกัน (อังกฤษ: Café Society) เป็นภาพยนตร์อเมริกันแนวรัก ตลก-ชีวิต ในปี ค.ศ. 2016 เขียนบทและกำกับโดย วูดดี อัลเลน นำแสดงโดย เจสซี ไอเซนเบิร์ก, คริสเตน สจ๊วต, สตีฟ คาเรล, เบลก ไลฟ์ลี, พาร์กเกอร์ โพซี, จีนนี เบอร์ลิน, คอรีย์ สโตลล์ และเคน สตอตต์ เป็นเรื่องเกี่ยวกับชายหนุ่มผู้ย้ายไปอยู่ที่ฮอลลีวูดในคริสต์ทศวรรษ 1930 แต่เขาตกหลุมรักกับเลขาส่วนตัวของลุงซึ่งเป็นผู้จัดการดารา
ณ ที่นั่นเรารักกัน ฉายรอบปฐมทัศน์เมื่อวันที่ 11 พฤษภาคม ค.ศ. 2016 ที่เทศกาลภาพยนตร์กาน และออกฉายอย่างเป็นทางการในสหรัฐตั้งแต่วันที่ 15 กรกฎาคม ค.ศ. 2016 โดยแอมะซอนสตูดิโอส์และไลออนส์เกต ภาพยนตร์ได้รับเสียงวิจารณ์ในเชิงบวกและทำรายได้รวม 43 ล้านดอลลาร์สหรัฐ
นักแสดง

เจสซี ไอเซนเบิร์ก รับบทเป็น บ็อบบี ดอร์ฟแมน
คริสเตน สจ๊วต รับบทเป็น เวโรนีกา "วอนนี" ซีบิล
สตีฟ คาเรล รับบทเป็น ฟิล สเติร์น
เบลก ไลฟ์ลี รับบทเป็น เวโรนีกา เฮส์
พาร์กเกอร์ โพซี รับบทเป็น แร็ด เทย์เลอร์
คอรีย์ สโตลล์ รับบทเป็น เบน ดอร์ฟแมน
จีนนี เบอร์ลิน รับบทเป็น โรส ดอร์ฟแมน
เคน สตอตต์ รับบทเป็น มาร์ตี ดอร์ฟแมน
แอนนา แคมป์ รับบทเป็น แคนดี
พอล ชไนเดอร์ รับบทเป็น สตีฟ
เชอรีล ลี รับบทเป็น คาเรน สเติร์น
โทนี ซิริโก รับบทเป็น วีโต
สตีเฟน คุนเคน รับบทเป็น เลนนาร์ด
ซารี เลนนิก รับบทเป็น อีฟลีน ดอร์ฟแมน
แมกซ์ อัดเลอร์ รับบทเป็น วอลต์
ดอน สตาร์ก รับบทเป็น โซล
เกร็ก บิงก์ลีย์ รับบทเป็น ไมค์
วูดดี อัลเลน รับบทเป็น ผู้บรรยาย (เสียง)
แหล่งข้อมูล

เว็บไซต์ทางการ
ณ ที่นั่นเรารักกัน ที่บ็อกซ์ออฟฟิศโมโจ
ณ ที่นั่นเรารักกัน ที่รอตเทนโทเมโทส์
ณ ที่นั่นเรารักกัน ที่อินเทอร์เน็ตมูวีเดตาเบส
ฌ้อปาอ๋อง ศึกแผ่นดินไม่สิ้นแค้น

| ฌ้อปาอ๋อง ศึกแผ่นดินไม่สิ้นแค้น |
| --- | --- |

กำกับ: แดเนียล ลี
เขียนบท: แดเนียล ลี
นักแสดงนำ: หลี่ หมิง เฝิง เส้าเฟิง หลิว อี้เฟย์ จาง ฮั่นหยู หวง ซิวเซิน อัน จื้อเจี๋ย เฉิน เสี่ยวชุน
ผู้จัดจำหน่าย: เหมยอา เอนเตอร์เทนเมนต์
วันฉาย: 29 พฤศจิกายน 2011 (จีน) 8 ธันวาคม 2011 (ฮ่องกง)
ความยาว: 135 นาที
ประเทศ: ฮ่องกง จีน
ภาษา: จีนกลาง 
ข้อมูลจาก IMDb
ฌ้อปาอ๋อง ศึกแผ่นดินไม่สิ้นแค้น (อังกฤษ: White Vengeance; จีน: 鴻門宴; พินอิน: Hóng Mén Yàn) ภาพยนตร์สัญชาติฮ่องกง ออกฉายในปี ค.ศ. 2011
เนื้อเรื่อง

ในช่วงปลายราชวงศ์ฉิน ซึ่งปกครองแผ่นดินด้วยความโหดร้ายมาอย่างยาวนาน เมื่อศัตรูผงาด ประชาราษฎร์จึงเข้าสู่ช่วงวิกฤต หลิวปังและเซี่ยงอวี่ได้มาเป็นผู้นำกองทัพและเป็นพี่น้องร่วมสาบานกัน ทั้งคู่ต่างรับใช้อ๋องรัฐฉู่ ซึ่งวางแผนโดยบอกว่าใครก็ตามที่ล้มล้างอาณาจักรฉินในกวานจงได้ จะได้เป็นขุนนางใหญ่รัฐฉิน เพื่อตักตวงประโยชน์จากการแข่งขันของเซี่ยงอวี่และหลิวปัง เซี่ยงอวี่มีความมั่นใจเต็มเปี่ยม เขาต่อสู้กับกองทัพใหญ่รัฐฉิน และแสดงความไว้ใจต่อหลิวปังโดยใช้ อวี๋จี หญิงอันเป็นที่รักของเขา หลิวปังแสดงออกชัดเจนว่ารักอวี๋จี และใช้โอกาสบุกกวานจงก่อน ในขณะที่กองทัพฉินส่วนใหญ่ต่อสู้กับกองทัพของเซี่ยงอวี่ด้านนอก เซี่ยงอวี่โกรธแค้นเมื่อรู้ความจริงว่าถูกหักหลัง จึงวางแผนสังหารหลิวปังในงานเลี้ยงที่หงเหมิน  ขณะที่จางเหลียง ที่ปรึกษาของหลิวปัง และฟานเจิ้ง ที่ปรึกษาของเซี่ยงอวี่ ก็ขัดแย้งกันชัดเจน แต่ใครจะได้เป็นผู้ชนะจากสงครามครั้งนี้และอยู่รอดจนได้ครองบัลลังก์
นักแสดง

หลี่ หมิง...หลิวปัง
เฝิง เส้าเฟิง...เซี่ยงอวี่
หลิว อี้เฟย์...อวี๋จี
จาง ฮั่นหยู...จางเหลียง
หวง ซิวเซิน...ฟ่านเจิง
อัน จื้อเจี๋ย...หานซิ่น
เฉิน เสี่ยวชุน...ฟานกุ้ย
เบื้องหลังและคำวิจารณ์

White Vengeance เป็นผลงานภาพยนตร์เรื่องที่ 3 ในรอบ 3 ปี จากการกำกับของ แดเนียล ลี ผู้กำกับฯชาวฮ่องกง ที่มีผลงานก่อนหน้านั้นในแนวเดียวกันมาแล้ว 2 เรื่อง คือ Three Kingdoms: Resurrection of the Dragon ในปี ค.ศ. 2009 และ 14 Blades ในปี ค.ศ. 2010 ซึ่งในเรื่องนี้ได้หยิบยกเอาเรื่องราวในช่วงสงครามฉู่-ฮั่น (206-202 ปีก่อนคริสต์ศักราช) ที่เป็นการสงครามระหว่างรัฐฉู่ ของเซี่ยงอวี่ หรือ ฌ้อปาอ๋อง กับรัฐฮั่น ของหลิวปัง ที่ภายหลังได้รับชัยชนะเด็ดขาด พร้อมกับสถาปนาตนเองเป็น จักรพรรดิฮั่นเกาจู ปฐมจักรพรรดิแห่งราชวงศ์ฮั่น
โดยเริ่มถ่ายทำตั้งแต่เดือนมิถุนายน ค.ศ. 2011 ได้นักแสดงมีชื่อเสียงจำนวนมากมาร่วมแสดง ทั้ง หลี่ หมิง, หลิว อี้เฟย์, เฉิน เสี่ยวชุน หรือ หวง ซิวเซิน ได้รับคำวิจารณ์ว่า แดเนียล ลี กล้าที่จะตีความประวัติศาสตร์ในช่วงนี้ขึ้นมาใหม่ ในภาพยนตร์ ซึ่งก็ได้กระทำมาแล้วก่อนหน้านั้นกับ Three Kingdoms: Resurrection of the Dragon โดยเขียนชะตากรรมของตัวละครให้แตกต่างไปจากประวัติศาสตร์จริงที่มีการบันทึกไว้ ซึ่งก็อาจทำให้ถูกตั้งคำถามบางประการจากผู้ชมได้
จุดเด่นของภาพยนตร์เรื่องนี้ก็คือ เครื่องแต่งกายและองค์ประกอบศิลป์ที่ค่อนข้างจะดูหนักมือ แต่ก็เป็นผลงานที่เมื่อได้ชมแล้วก็ทราบทันทีว่า ใครเป็นผู้กำกับฯ เป็นงานภาพในแบบที่น่าจะได้รับแรงบันดาลใจมาจากการ์ตูนญี่ปุ่นอยู่บ้าง สำหรับการแสดงนั้น หลี่ หมิงที่รับบท หลิวปัง ดูเหมือนจะข่มรัศมีของนักแสดงรุ่นน้องอย่าง เฝิง เส้าเฟิง ที่รับบท เซี่ยงอวี่ ไปเลย ทั้ง ๆ ที่เป็นตัวละครเอก ขณะที่บทของอวี๋จี ที่แสดงโดย หลิว อี้เฟย์ นั้นไม่ค่อยโดดเด่น แต่ขณะที่การแสดงของเฉิน เสี่ยวชุน ทำให้ลืมบทบาทเก่า ๆ ที่เคยแสดงไว้ได้เลย
ภาพยนตร์เข้าฉายที่จีนและฮ่องกง ในปลายปี ค.ศ. 2011 ขณะที่ในประเทศไทยไม่ได้เข้าฉายในโรงภาพยนตร์ปกติ แต่มีจำหน่ายออกมาเป็นแผ่นดีวีดี
แหล่งข้อมูลอื่น

White Vengeance ที่อินเทอร์เน็ตมูวีเดตาเบส
ถั่วไมยรา

| ถั่วไมยรา |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
วงศ์ย่อย:: Mimosoideae
สกุล:: Desmanthus
สปีชีส์:: D.  virgatus

ถั่วไมยรา หรือ ถั่วเดสแมนธัส หรือ เฮดจ์ ลูเซอร์น (อังกฤษ: Desmanthus virgatus หรือ hedge ltcern) เป็นพืชตระกูลถั่วค้างปีจำพวกกระถิน กระถินณรงค์ นิยมปลูกเพื่อเป็นอาหารสัตว์
ถนนที่เก็บค่าผ่านทาง
ต้นกำเนิด

ต้นกำเนิดของการจำกัดการผ่านทางย้อนกลับไปในช่วงคริสต์ศตวรรษที่ 15 โดยใช้แนวกำแพงหนามวางขวางถนน หากแต่มีไว้ใช้เพื่อป้องกันการโจมตีอย่างฉับพลันจากคนหรือม้า ต่อมาจึงมีการนำท่อนไม้เหลาให้แหลมคล้ายหอกแล้วนำมาประกอบเป็นแนวป้องกันในแนวนอน จากช่วงยุคกลางถึงคริสต์ศตวรรษที่ 17 ถนนที่เก็บค่าผ่านทางมากมายถูกสร้างขึ้นในทั่วทุกภาคของสหราชอาณาจักรด้วยพระราชบัญญัติที่ผ่านโดยรัฐสภา ถนนที่เก็บค่าผ่านทางเหล่านี้ถูกดำเนินการโดยบริษัททรัสต์และค่าผ่านทางถูกกำหนดให้ใช้เป็นค่าบำรุงรักษาทาง ซึ่งด่านเก็บค่าผ่านทางก็ใช้แนวป้องกันไม้ปลายแหลมกั้นถนนเช่นในอดีต
ถุงขยะ

ถุงขยะสีเขียวใส ใช้แทนถังขยะในกรุงปารีส
ถุงดำ
ถุงขยะ (อังกฤษ: garbage bag หรือ bin bag) เป็นถุงพลาสติกชนิดใช้แล้วทิ้งสำหรับการบรรจุขยะ,
มักจะนำมาใส่บุไว้ด้านในถังขยะเพื่อให้สามารถรวบและนำขยะไปทิ้งได้ง่าย,
นำมาคล้องไว้กับห่วงโลหะเพื่อใช้แทนถังขยะ, หรือใช้ใส่รวบรวมขยะเมื่อเก็บขยะด้วยมือ
ถุงขยะโดยปกติจะผลิตด้วยพลาสติกพอลิเอทิลีนเหมือนกับถุงพลาสติกทั่วไป
แต่มักจะผลิตเป็นสีดำทึบ ทำให้นิยมเรียกกันว่าถุงดำ,
แต่ถุงขยะซึ่งใช้แทนถังขยะสาธารณะในปัจจุบันมักเป็นสีใส
เพื่อให้สามารถสังเกตได้ง่ายหากมีวัตถุต้องสงสัยอยู่ภายใน (เช่น ระเบิด)
ถนนเรารักในหลวง

ถนนเรารักในหลวง (อังกฤษ: We Love The King Road) หรือซอยสุขุมวิท 24 (Thanon Sukhumvit 24) ตั้งอยู่ในช่วงปากซอยสุขุมวิท 24 ฝั่งรถไฟฟ้าบีทีเอส มาถึงทางแยกไปซอยสุขุมวิท 22 โดยสงวนสิทธิ์ให้เป็นของแผ่นดิน ที่มาของชื่อถนนแห่งนี้ เริ่มต้นจากนายธานินทร์ พันธ์ประภากิจ ประธานบริษัท ทาสของแผ่นดิน จำกัด ในฐานะเจ้าของซอยสุขุมวิท 24 และโรงแรมเพรสซิเดนท์ ปาร์ค ได้เปิดเผยว่าเดิมซอยสุขุมวิท 24 เป็นถนนส่วนบุคคล แต่ภายหลังที่ได้ดำเนินชีวิตตามรอยเบื้องพระยุคลบาทของพระบาทสมเด็จพระมหาภูมิพลอดุลยเดชมหาราช จนประสบความสำเร็จ แล้วเกิดความศรัทธาในใจ ที่ในหลวงทรงเหนื่อยกว่าใครในการรักษาแผ่นดินให้คนไทยได้อยู่อย่างสบาย
"ผมจึงเล็งเห็นว่า เมื่อแผ่นดินไม่ใช่ของเรา ถนนนี้ก็ไม่ใช่ของเรา แต่เป็นของในหลวงพระองค์ท่าน จึงเปิดถนนและเปลี่ยนชื่อใหม่เพื่อถวายเป็นพระราชกุศล ซึ่งนับเป็นถนนแรกในประเทศไทยที่ใช้ชื่อนี้ โดยคนในซอยสุขุมวิท 24 ต่างยินดีพร้อมใจให้เปลี่ยน และเห็นได้ชัดเจนว่าตั้งแต่เปลี่ยนชื่อมาเป็นถนนเรารักในหลวง สิ่งดีๆ เกิดขึ้นมากมาย ไม่ว่าจะเป็นการที่ทุกคนรักษาความสะอาดในพื้นที่ตัวเองมากขึ้น หรือร่วมใจกันทำในสิ่งดีที่เป็นประโยชน์แก่บ้านเมืองและส่วนรวม"[ใคร?]
ดูเพิ่ม

ถนนสุขุมวิท
ถั่วคล้าทะเล

| ถั่วคล้าทะเล |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Canavalia
สปีชีส์:: C.  rosea
ชื่อทวินาม
Canavalia rosea (Sw.) DC.

ชื่อพ้อง
 Canavalia maritima Thouars  Canavalia obtusifolia DC.  Dolichos maritimus Aubl.  Dolichos obtusifolius Lam.  Dolichos roseus Sw.
ดอกของถั่วคล้าทะเล
Canavalia rosea
ถั่วคล้าทะเล (อังกฤษ: Sea bean; ชื่อวิทยาศาสตร์: Canavalia rosea) เป็นไม้เลื้อยในพืชตระกูลถั่วที่พบในบริเวณชายหาด พบได้ทั่วไปในเขตร้อน ลำต้นทอดเลื้อยไปตามทราย ได้ไกล ลำต้นสีเขียวอมน้ำตาล แข็งและเหนียว ใบหนาและอวบน้ำ ใบประกอบแบบฝ่ามือ มีใบย่อยสามใบ โดยสองใบแรกมีก้านใบสั้น ส่วนใบที่สามจะมีก้านยาวยื่นออกไปต่างหาก ดอกแบบดอกถั่ว ดอกช่อ สีม่วงอมชมพู ติดฝัก ผลเดี่ยวเป็นฝัก เมื่ออ่อนแบนเป็นรูปสี่เหลี่ยม ปลายเฉียงไปข้างใดข้างหนึ่ง พอแก่แล้วจะพองออกเป็นก้อนเท่าจำนวนเมล็ดภายในฝัก สีกลายเป็นสีน้ำตาลเข้ม แก่ต็มที่จะแตก เมล็ดมีเยื่อสีขาวหุ้ม แต่ละฝักมีราว 3-4 เมล็ด เมล็ดสามารถแพร่กระจายไปกับกระแสน้ำได้
ลักษณะถั่วคล้าจะคล้ายผักบุ้งทะเล ต่างกันที่ใบของถั่วคล้าทะเลเป็นใบประกอบแบบนิ้วมือ มีใบย่อยสามใบ ส่วนผักบุ้งทะเลเป็นใบเดี่ยว เป็นพืชที่ทนเค็มและชอบดินทราย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Canavalia rosea
ข้อมูลที่เกี่ยวข้องกับ Canavalia rosea ที่วิกิสปีชีส์
Canavalia rosea at JSTOR Plant Science
ถุงยื่น

| Diverticulum |
| --- | --- |
Schematic drawing of a false diverticulum. A - mucosa; B - submucosa; C - muscularis; D - serosa et subserosa
บัญชีจำแนกและลิงก์ไปภายนอก
MeSH: D004240
ถุงยื่น (อังกฤษ: diverticulum) เป็นศัพท์ทางการแพทย์หรือกายวิภาคหมายถึงการมีส่วนโป่งยื่นออกมาจากโครงสร้างปกติของร่างกาย อาจแบ่งออกเป็นถุงยื่นแท้หรือถุงยื่นเทียม ขึ้นอยู่กับว่าชั้นของโครงสร้างที่ยื่นออกมานั้นประกอบด้วยชั้นโครงสร้างใดบ้าง
ณ ริมทะเล (ภาพยนตร์)

| ณ ริมทะเล |
| --- | --- |

กำกับ: แอนเจลีนา โจลี พิตต์
เขียนบท: แอนเจลีนา โจลี พิตต์
อำนวยการสร้าง: แอนเจลีนา โจลี พิตต์   แบรด พิตต์
นักแสดงนำ: แบรด พิตต์   แอนเจลีนา โจลี พิตต์
กำกับภาพ: คริสเตียน เบอร์เกอร์
ตัดต่อ: มาร์ติน แปนซา   แพตทริเซีย รอมเมิล
ดนตรีประกอบ: กาเบรียล ยาเรด
บริษัทผู้สร้าง: โจลีปา 
ผู้จัดจำหน่าย: ยูนิเวอร์แซลสตูดิโอส์
วันฉาย: 13 พฤศจิกายน ค.ศ. 2015 (สหรัฐอเมริกา)   26 พฤศจิกายน ค.ศ. 2015 (ไทย)
ความยาว: 122 นาที
ประเทศ: สหรัฐอเมริกา
ภาษา: อังกฤษ   ฝรั่งเศส
ทุนสร้าง: 10 ล้านดอลลาร์สหรัฐ
ทำเงิน: 3.3 ล้านดอลลาร์สหรัฐ
ณ ริมทะเล (อังกฤษ: By the Sea) เป็นภาพยนตร์อเมริกันในปี ค.ศ. 2015 แนวโรแมนติก ดราม่า เขียนบทและกำกับโดย แอนเจลีนา โจลี พิตต์ อำนวยการสร้างและนำแสดงโดยแอนเจลีนา โจลี พิตต์ และสามีของเธอ แบรด พิตต์ ภาพยนตร์เรื่องนี้ออกฉายเมื่อวันที่ 13 พฤศจิกายน ค.ศ. 2015 จัดจำหน่ายและเผยแพร่โดย ยูนิเวอร์แซลสตูดิโอส์
เนื้อเรื่อง

โรแลนด์ (แบรด พิตต์) นักเขียนอเมริกัน และวาเนสซา (แอนเจลีนา โจลี พิตต์) ภรรยาของเขา ซึ่งความสัมพันธ์ทั้งคู่กำลังอยู่ในช่วงวิกฤติ พวกเขาเดินทางมาท่องเที่ยวที่รีสอร์ตริมทะเลในฝรั่งเศส ซึ่งมีความงดงามและเงียบสงบ และได้พบปะกับคู่รักที่เพิ่งแต่งงานกัน รวมถึงผู้คนในท้องถิ่น ทำให้ทั้งคู่กลับมาใกล้ชิดกันมากขึ้นและคลายปัญหาบางอย่างในชีวิตคู่ได้
นักแสดง

แบรด พิตต์ รับบทเป็น โรแลนด์
แอนเจลีนา โจลี พิตต์ รับบทเป็น วาเนสซา
เมลานี โลร็อง รับบทเป็น เลอา
นีลส์ อาเรสทรัป รับบทเป็น มิเชล
เมลวิล พูพ็อด รับบทเป็น ฟร็องซัว
ริชาร์ด โบห์ริงเกอร์ รับบทเป็น ปาทริส
แหล่งข้อมูลอื่น

ณ ริมทะเล ที่อินเทอร์เน็ตมูวีเดตาเบส
ณ ริมทะเล ที่บ็อกซ์ออฟฟิศโมโจ
ณ ริมทะเล ที่รอตเทนโทเมโทส์
ญาติไดโนเสาร์เจ้าเล่ห์ (แฟรนชายส์)

| ญาติไดโนเสาร์เจ้าเล่ห์ |
| --- | --- |

จัดทำโดย: ดอน บลูธ, จอร์จ ลูคัส, สตีเวน สปีลเบิร์ก
ครอบครองโดย: Universal Studios
ภาพยนตร์และรายการโทรทัศน์
ภาพยนตร์:  ญาติไดโนเสาร์เจ้าเล่ห์ (1988)  ญาติไดโนเสาร์เจ้าเล่ห์ 2 (1994)  ญาติไดโนเสาร์เจ้าเล่ห์ 3 (1995)  ญาติไดโนเสาร์เจ้าเล่ห์ 4 (1996)  ญาติไดโนเสาร์เจ้าเล่ห์ 5 (1997)  ญาติไดโนเสาร์เจ้าเล่ห์ 6 (1998)  ญาติไดโนเสาร์เจ้าเล่ห์ 7 (2000)  ญาติไดโนเสาร์เจ้าเล่ห์ 8 (2001)  ญาติไดโนเสาร์เจ้าเล่ห์ 9 (2002)  ญาติไดโนเสาร์เจ้าเล่ห์ 10 (2003)  ญาติไดโนเสาร์เจ้าเล่ห์ 11 (2005)  ญาติไดโนเสาร์เจ้าเล่ห์ 12 (2006)  ญาติไดโนเสาร์เจ้าเล่ห์ 13 (2007)  ญาติไดโนเสาร์เจ้าเล่ห์ 14 (2016)
รายการโทรทัศน์: ญาติไดโนเสาร์เจ้าเล่ห์ (2007–2008)
เกม
เกม: ดู รายชื่อเกมของญาติไดโนเสาร์เจ้าเลห์
ญาติไดโนเสาร์เจ้าเล่ห์ (อังกฤษ: The Land Before Time) เป็นรายการผจญภัยของUniversal Studios หนังเริ่มผลิตในปี 1988 ในชื่อ ญาติไดโนเสาร์เจ้าเล่ห์ ที่ผลิตและกำกับโดยดอน บลูธ และผู้อำนวยการผลิตโดยจอร์จ ลูคัสและสตีเวน สปีลเบิร์ก
บทพากษ์

บทความหลัก: รายชื่อตัวละครในญาติไดโนเสาร์เจ้าเล่ห์